Diari Oficial de la Generalitat Valenciana


Sumari del DOGV 5833, del 22-08-2008 (2008/8698)

Mesures provisionals derivades de l'admissió a tràmit de la demanda de separació, divorci i nul·litat 000023/2008. Notificació de la interlocutòria a Patricia Salinas Najas.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   5833

Data del DOGV
:   22-08-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/8698


Data del document
:   03-07-2008

Organisme emissor
:   Jutjat de Primera Instància Número 6 d'Elx

Tipus de document
:   Edicte

Descriptors 

:   * sistema judicial

Mesures provisionals derivades de l'admissió a tràmit de la demanda de separació, divorci i nul·litat 000023/2008. Notificació de la interlocutòria a Patricia Salinas Najas. [2008/8698]  
Part demandant: Juan Domingo Andrés Lugo.  
Part demandada: Patricia Salinas Najas.  
Sobre:  
En el judici referenciat, s'ha dictat la resolució que té la part dispositiva següent:  
«Part dispositiva  
1. S'aproven les següents mesures provisionals:  
1.1 L'exercici de la pàtria potestat sobre el menor serà conjunt, si bé quedarà sota la guarda i custòdia del pare, Juan Domingo Andrés Lugo, i s'haurà de procedir a l'entrega del menor al pare en el moment de la comunicació d'esta interlocutòria a la mare, per la qual cosa s'haurà d'oficiar a la policia local d'Elx, als efectes que es procedisca d'immediat al compliment del que s'ha acordat.  
1.2 El règim de visites establit a favor de la mare, Patricia Salinas Najas, consistirà en gaudir de la companyia del seu fill tots els dimecres i els dissabtes alterns, des de les 18.00 a 20.00 hores, en el punt de trobada familiar.  
Formeu peça separada en el plet principal, amb testimoniança d'esta resolució i de l'ofici d'alta en el P.E.F., per a la supervisió del règim de visites.  
1.3 Patricia Salinas Najas haurà de satisfer mensualment, en concepte de pensió d'aliments per al seu fill Juan Adrián, la quantitat de 180 euros, que haurà d'ingressar en el compte que designe el pare, per anticipat i dins dels cinc primers dies de cada mes, i s'actualitzarà anualment este import conforme a les variacions que experimente l'IPC que publica l'INE o organisme que el substituïsca en un futur.  
Igualment, haurà de satisfer la meitat de les despeses extraordinàries.  
2. No es condemna en costes a cap de les parts.  
Notifiqueu esta interlocutòria a les parts, i feu-los saber que esta és ferma, ja que contra esta no es pot interposar cap recurs (article 773.3 Llei d'Enjudiciament Civil).  
Així ho disposa, mana i firma, Sandra Peinado Martínez, magistrada jutgessa titular del Jutjat de Primera Instància número 6 d'Elx. En done fe».  
En atenció al desconeixement de l'actual domicili o residència de la part demandada, per resolució de data 3 de juliol de 2008, el jutge, ha acordat la publicació d'este edicte en el tauler d'anuncis del Jutjat així com en el butlletí oficial de la comunitat autònoma per a dur a efecte la diligència de notificació de la interlocutòria de data 25 de febrer de 2008.  
Elx, 3 de juliol de 2008.- La secretària judicial: Lucía Cerón Hernández.